S-389/2019

Mál þetta, sem dómtekið var 22. október sl., var höfðað með ákæru lögreglustjórans á höfuðborgarsvæðinu, dags. 30. apríl 2019 á hendur:

„K-x-x R-x-x, kt. [...], [...], og

T-x-x P-x-x P-x-x, kt. [...], [...], Reykjavík, fyrir eftirfarandi sérrefsi og hegningarlagabrot:

I.

Gegn ákærða T-x-x fyrir umferðarlagabrot með því að hafa þann [...]. október 2017 ekið bifreiðinni [...] án þess að hafa öðlast ökuréttindi og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 6,2 ng/ml og í þvagi mældist tetrahýdrókannabínólsýra og amfetamín) um [...] við [...].

Telst brot þetta varða við 1., sbr. 2. mgr. 45. gr. a. sem og 48. gr., allt sbr. 1. mgr. 100. gr. umferðarlaga nr. 50/1987.

[...]

II.

Gegn ákærða T-x-x fyrir umferðarlagabrot með því að hafa þann [...]. nóvember 2017 ekið bifreiðinni [...] án þess að hafa öðlast ökuréttindi og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 10 ng/ml og í þvagi mældist einnig tetrahýdrókannabínólsýra) um [...] móts við [...].

2

Telst brot þetta varða við 1., sbr. 2. mgr. 45. gr. a. sem og 48. gr., allt sbr. 1. mgr. 100. gr. umferðarlaga nr. 50/1987.

[...]

III.

Gegn ákærða T-x-x fyrir umferðarlagabrot með því að hafa þann [...]. október 2017 ekið bifreiðinni [...] án þess að hafa öðlast ökuréttindi og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 5,8 ng/ml og í þvagi mældist tetrahýdrókannabínólsýra og amfetamín) norður [...] við [...].

Telst brot þetta varða við 1., sbr. 2. mgr. 45. gr. a. sem og 48. gr., allt sbr. 1. mgr. 100. gr. umferðarlaga nr. 50/1987.

[...]

IV.

Gegn ákærðu báðum fyrir fíkniefnalagabrot með því að hafa þann [...]. ágúst 2018 að [...] haft í vörslum sínum í sölu og dreifingarskyni 60 kannabisplöntur og hafa um nokkurt skeið fram til þess dags staðið að ræktun greindra plantna.

Telst brot þetta varða við 2. gr., sbr. 4., 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

[...]

V.

Gegn ákærða K-x-x fyrir fíkniefnalagabrot með því að hafa þann [...]. ágúst 2018 haft í vörslum sínum í sölu og dreifingarskyni 241,95 grömm af marijúana sem geymt var í bifreiðinni [...] en lögregla gerði leit í bifreiðinni er höfð voru afskipti af ákærða og nánar er lýst í ákærukafla IV.

Telst brot þetta varða við 2. gr., sbr. 4., 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

[...]

VI.

Gegn ákærða K-x-x fyrir peningaþvætti með því að hafa um nokkurt skeið fram til miðvikudagsins [...]. ágúst 2018 tekið við, aflað sér og/eða umbreytt ávinningi með sölu og dreifingu ótiltekins magns fíkniefna, og eftir atvikum með öðrum ólögmætum og refsiverðum hætti, samtals fjárhæð kr. 465.000. Lögregla lagði hald á 3 framangreinda fjármuni við leit í ökutæki ákærða og nánar er lýst í ákærukafla IV. og kafla V.

Telst þetta varða við 1. mgr., sbr. 2. mgr. 264. gr. almennra hegningarlaga nr. 19/1940, sbr. 5. gr. laga um ávana og fíkniefni nr. 65/1974.

[...]

Þess er krafist að báðir ákærðu verði dæmdir til refsingar og til greiðslu alls sakarkostnaðar. Þá er þess jafnframt krafist að ákærði T-x-x verði gert að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er krafist upptöku á 60 kannabisplöntum, 241,95 grömmum af marijúana, 15 gróðurhúsalampa, 17 straumbreyta, 7 viftur, kolasíu, 3 þurrknet, 7 vatnsdælur, 3 tímarofa, 2 hitamæla, vökvunarkerfi (60), gas, rafmagnstöflu og kr. 465.000, er lagt var hald á við húsleit að Súðavogi 9 og í bifreiðinni UL082, sbr. ákærukafla IV., V. og VI., skv. 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 sem og 69. gr., 69. gr. a., 69. gr. b., 69. gr. c., 69. gr. d. almennra hegningarlaga nr. 19/1940.“

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Í þinghaldi 18. júní sl. tók ákærði T-x-x afstöðu til sakargifta á hendur honum. Hann viðurkenndi brot sín skýlaust samkvæmt I.III. kafla ákæru og að hafa haft í vörslum sínum og staðið einn að ræktun kannabisplantna samkvæmt IV. kafla ákæru heldur hafi hann einn staðið að ræktun en þó ekki í sölu og dreifingarskyni.

Þá tók ákærði K-x-x afstöðu til sakargifta í þinghaldi 22. október sl.

Í ljósi afstöðu ákærðu féll ákæruvaldið frá þeim hluta verknaðarlýsingar IV. kafla ákæru gagnvart ákærða T-x-x er lýtur að vörslum í sölu og drefingarskyni. Einnig féll sækjandi alfarið ákæru á hendur K-x-x samkvæmt IV. kafla ákæru. Jafnframt gerði sækjandi þá breytingu á verknaðarlýsingu í ákæru að aðeins helmingur efnanna sem tilgreindur er í V. kafla ákæru hafi verið í vörslum ákærða í sölu og dreifingarskyni eða 120,975 gr. Þá gerði ákæruvaldið jafnframt breytingu á fjárhæð sem tilgreind er í verknaðarlýsingu VI. kafla, þ.e. að í stað 465.000 krónur komi 232.500 krónur.

Játuðu ákærðu þá brot sín skýlaust eins og þau stóðu eftir í ákæru.

4

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Við ákvörðun refsingar ákærða T-x-x er litið greiðrar játningar hans sem lá fyrir strax á rannsóknarstigi. Þá hefur hann ekki áður gerst brotlegur við refsilög hér á landi og er ungur að árum. Umferðarlagabrot ákærða varða sektum en langt er liðið frá brotunum og verður ákærða ekki svo séð verði kennt um drátt á þeim málum.

Þykir hæfileg refsing ákærða með vísan til 77. gr. almennra hegningarlaga vera fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti í tvö ár frá birtingu dómsins að telja.

Með vísan til ákvæða í ákæru eru gerðar upptækar 60 kannabisplöntur, 15 gróðurhúsalampar, 17 straumbreytar, 7 viftur, kolasía, 3 þurrknet, 7 vatnsdælur, 3 tímarofar, 2 hitamælar, vökvunarkerfi (60), gas og rafmagnstöflu en allt framangreint lagði sem lögregla hald á í tengslum við rannsókn málsins.

Ákærði greiði 168.640 króna málsvarnarþóknun skipaðs verjanda síns J-kk-ef E-kk-ef lögmanns, og samtals 408.961 krónur í sakarkostnað samkvæmt framlögðum sakarkostnaðaryfirlitum.

Við ákvörðun refsingar ákærða K-x-x er litið til játningar hans. Ákærði hefur ekki áður gerst sekur um brot af því tagi sem hann er nú sakfelldur fyrir en til þyngingar horfir að hann ætlaði hluta fíkniefnanna til sölu og dreifingar og hafði ábata af slíkri starfsemi. Þykir hæfileg refsing hans með vísan til 77. gr. almennra hegningarlaga vera fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til ákvæða í ákæru skal ákærði sæta upptöku á 241,95 gr. af marijúana og 232.500 krónur.

Ákærði greiði 168.640 króna málsvarnarþóknun skipaðs verjanda síns J-kk-ef E-kk-ef lögmanns.

S-kvk-nf H-kvk-nf héraðsdómari kveður upp dóm þennan.

Dómsorð : 5

Ákærði, T-x-x P-x-x P-x-x, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærði er sviptur ökurétti í tvö ár frá birtingu dómsins að telja.

Ákærði sæti upptöku á 60 kannabisplöntum, 15 gróðurhúsalampar, 17 straumbreytar, 7 viftur, kolasía, 3 þurrknet, 7 vatnsdælur, 3 tímarofar, 2 hitamælar, vökvunarkerfi (60), gas og rafmagnstöflu.

Ákærði K-x-x, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærðu greiði hvor um sig 168.640 krónur í málsvarnarþóknun skipaðs verjanda síns J-kk-ef E-kk-ef lögmanns. Ákærði T-x-x greiði að auki 408.961 krónur í annan sakarkostnað.

S-kvk-nf H-kvk-nf (sign.)

5

Ákærði, T-x-x P-x-x P-x-x, sæti fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærði er sviptur ökurétti í tvö ár frá birtingu dómsins að telja.

Ákærði sæti upptöku á 60 kannabisplöntum, 15 gróðurhúsalampar, 17 straumbreytar, 7 viftur, kolasía, 3 þurrknet, 7 vatnsdælur, 3 tímarofar, 2 hitamælar, vökvunarkerfi (60), gas og rafmagnstöflu.

Ákærði K-x-x, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærðu greiði hvor um sig 168.640 krónur í málsvarnarþóknun skipaðs verjanda síns J-kk-ef E-kk-ef lögmanns. Ákærði T-x-x greiði að auki 408.961 krónur í annan sakarkostnað.

S-kvk-nf H-kvk-nf (sign.)